CELEX: 32016D0696
Language: ro
Date: 2016-05-04 00:00:00
Title: Decizia de punere în aplicare (UE) 2016/696 a Comisiei din 4 mai 2016 de modificare a Deciziei 2006/473/CE de recunoaștere a anumitor țări terțe și a anumitor regiuni din țări terțe ca fiind indemne de Xanthomonas campestris (toate sușele patogene pe Citrus) și Guignardia citricarpa Kiely (toate sușele patogene pe Citrus) [notificată cu numărul C(2016) 2614]

5.5.2016   
            
            
               RO
            
            
               Jurnalul Oficial al Uniunii Europene
            
            
               L 120/33
            
         DECIZIA DE PUNERE ÎN APLICARE (UE) 2016/696 A COMISIEI
   din 4 mai 2016
   de modificare a Deciziei 2006/473/CE de recunoaștere a anumitor țări terțe și a anumitor regiuni din țări terțe ca fiind indemne de Xanthomonas campestris (toate sușele patogene pe Citrus) și Guignardia citricarpa Kiely (toate sușele patogene pe Citrus)
   
      
         [notificată cu numărul C(2016) 2614]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special punctele 16.2 și 16.4 din anexa IV partea A secțiunea I,
   întrucât:
   
               (1)
            
            
               Decizia 2006/473/CE a Comisiei (2) recunoaște anumite țări terțe și anumite regiuni din țări terțe ca fiind indemne de Xanthomonas campestris (toate tulpinile patogene pentru Citrus) și Guignardia citricarpa Kiely (toate tulpinile patogene pentru Citrus).
            
         
               (2)
            
            
               Decizia 2006/473/CE recunoaște statul Louisiana din Statele Unite ca fiind indemn de Xanthomonas campestris (toate tulpinile patogene pentru Citrus). Totuși, pe baza informațiilor furnizate de către Statele Unite, ar trebui ca statul Louisiana să nu mai fie recunoscut ca fiind indemn de organismul dăunător menționat.
            
         
               (3)
            
            
               Decizia 2006/473/CE recunoaște Uruguayul ca fiind indemn de Guignardia citricarpa Kiely (toate tulpinile patogene pentru Citrus). Pe baza informațiilor furnizate de către Uruguay și a repetatelor interceptări, ar trebui ca Uruguayul să nu mai fie recunoscut ca fiind indemn de organismul dăunător respectiv.
            
         
               (4)
            
            
               Decizia 2006/473/CE recunoaște toate regiunile din Statele Unite ca fiind indemne de Guignardia citricarpa Kiely (toate tulpinile patogene pentru Citrus), cu excepția ținuturilor Collier, Hendry și Polk situate în statul Florida. Pe baza informațiilor furnizate de către Statele Unite, ar trebui ca ținutul Lee să nu mai fie recunoscut ca fiind indemn de organismul dăunător respectiv.
            
         
               (5)
            
            
               Prin urmare, ar trebui ca Decizia 2006/473/CE să fie modificată în consecință.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia 2006/473/CE se modifică după cum urmează:
   
               1.
            
            
               La articolul 1 alineatul (2), litera (c) se înlocuiește cu următorul text:
               
                           „(c)
                        
                        
                           Statele Unite: Arizona, California, Guam, Hawai, Insulele Mariane de Nord, Puerto Rico, Samoa Americană, Texas și Insulele Virgine ale Statelor Unite;”.
                        
                     
         
               2.
            
            
               Articolul 3 se modifică după cum urmează:
               
                           (a)
                        
                        
                           la alineatul (1), litera (a) se înlocuiește cu următorul text:
                           
                                       „(a)
                                    
                                    
                                       toate țările terțe producătoare de citrice din Europa, America de Nord, Centrală și de Sud și din Caraibi, cu excepția Argentinei, Braziliei, Statelor Unite și Uruguayului;”;
                                    
                                 
                     
                           (b)
                        
                        
                           la alineatul (2), litera (e) se înlocuiește cu următorul text:
                           
                                       „(e)
                                    
                                    
                                       Statele Unite: toate regiunile cu excepția ținuturilor Collier, Hendry, Lee și Polk situate în statul Florida.”
                                    
                                 
                     
         Articolul 2
   Prezenta decizie se adresează statelor membre.
   
      Adoptată la Bruxelles, 4 mai 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia 2006/473/CE a Comisiei din 5 iulie 2006 de recunoaștere a anumitor țări terțe și a anumitor regiuni din țări terțe ca fiind indemne de Xanthomonas campestris (toate sușele patogene pe Citrus), Cercospora angolensis Carv. & Mendes sau Guignardia citricarpa Kiely (toate sușele patogene pe Citrus) (JO L 187, 8.7.2006, p. 35).